Na temelju članka 31. Statuta Općine Bol („Službeni glasnik Općine Bol“, broj 5/21 i 4/22) i članka 10. Pravilnika o plaćama, naknadama plaće i drugim materijalnim pravima radnika zaposlenih u Dječjem vrtiću „Mali princ“ Bol („Službeni glasnik Općine Bol“, broj 2/26) , Općinsko vijeće Općine Bol na ____ sjednici održanoj dana ______________ 2026. godine donosi
ODLUKU
o visini pomoći u slučaju smrti člana obitelji radnika Dječjeg vrtića „Mali princ“ Bol
Članak 1.
Ovom Odlukom utvrđuje se visina novčane pomoći u slučaju smrti člana obitelji radnika zaposlenog u Dječjem vrtiću „Mali princ“ Bol.
Članak 2.
Radnik Dječjeg vrtića „Mali princ“ Bol ima pravo na novčanu pomoć u slučaju smrti člana uže obitelji, i to supružnika, izvanbračnog druga, životnog partnera, djeteta ili roditelja radnika.
Novčana pomoć isplaćuje se u visini jedne proračunske osnovice, koja za 2026. godinu iznosi 441,44 eura.
Pravo na novčanu pomoć ostvaruje se na temelju zahtjeva radnika i odgovarajućeg dokaza o nastupu okolnosti iz stavka 1. ovoga članka.
Članak 3.
Novčana pomoć iz članka 2. ove Odluke isplaćuje se na temelju odluke ravnateljice Dječjeg vrtića „Mali princ“ Bol, uz prethodnu suglasnost osnivača, sukladno članku 10. Pravilnika.
Članak 4.
Sredstva za provedbu ove Odluke osiguravaju se u financijskom planu Dječjeg vrtića „Mali princ“ Bol.
Članak 5.
Ova Odluka stupa na snagu osmoga dana od dana objave u „Službenom glasniku Općine Bol“.

